Han er særlig kjent for sine arkeologiske undersøkelser i Split, Calydon, Lindos og Thessaloniki. I 1948 startet han en bygningsarkeologisk oppmåling av det såkalte «tempietto» i Cividale, Nordøst-Italia, og tok kontakt med Hans Peter L'Orange og Hjalmar Torp med sikte på en felles publisering av byggverket. Etter hans død ble imidlertid hans oppmålingstegninger brent. Bare noen få ble berget.